|  |
| --- |
| * + - * 1. **REPUBLIKA HRVATSKA**
1. **OSJEČKO-BARANJSKA ŽUPANIJA**

**Općina Ernestinovo****Općinsko vijeće** |

KLASA: 021-05/19-01/4

URBROJ: 2158/04-19-4

Ernestinovo, 26. ožujka 2019.

**IZVOD IZ ZAPISNIKA**

**sa 19. sjednice sedmog saziva Općinskog vijeća Općine Ernestinovo**

**održane 26. ožujka 2019. godine sa početkom u 18:00 sati**

Sjednica se održava u vijećnici Općine Ernestinovo, V. Nazora 64, 31215 Ernestinovo s početkom u 18:00 sati. Sjednicu otvara predsjednik Općinskog vijeća Krunoslav Dragičević. Na početku sjednice predsjednik Krunoslav Dragičević obavlja prozivku vijećnika.

Na sjednici su prisutni vijećnici:

1. Krunoslav Dragičević, predsjednik
2. Vladimir Mrvoš, potpredsjednik
3. Damir Matković, mag. iur.
4. Šarika Sukić
5. Zoran Toth
6. Lajoš Bocka
7. Ivica Pavić
8. Stjepan Deže
9. Siniša Stražanac

Odsutni su bili vijećnici Ivana Bagarić Bereš, Igor Matovac i Siniša Roguljić, koji su se uredno ispričali.

Ostali prisutni:

1. Marijana Junušić, univ.spec.oec., načelnica
2. Željko Katić, donačelnik
3. Marina Krajnović, mag. iur., pročelnica Jedinstvenog upravnog odjela
4. Eva Vaci, administrativni tajnik

Nakon prozivke predsjednik Vijeća Krunoslav Dragičević konstatira da je sjednici nazočno 9 vijećnika te se konstatira da Vijeće može donositi pravovaljane odluke.

Zatim predsjednik za zapisničara predlaže Evu Vaci, a za ovjerovitelje zapisnika Ivicu Pavić i Sinišu Stražanac.

**Prijedlozi su jednoglasno prihvaćeni, s 9 glasova za. Za zapisničara se određuje Eva Vaci, a za ovjerovitelje zapisnika** **Ivica Pavić i Siniša Stražanac.**

Potom se prelazi na utvrđivanje dnevnog reda. Predsjednik za sjednicu predlaže sljedeći

**Dnevni red**

1. Usvajanje zapisnika 18. sjednice
2. Polugodišnje izvješće o radu općinske načelnice za razdoblje od 1. srpnja 2018. do 31. prosinca 2018.
3. Usvajanje Izvješća o stanju zaštite od požara na području Općine Ernestinovo
4. Izvješće o provedbi Plana gospodarenja otpadom za Općinu Ernestinovo za 2018. godinu
5. Usvajanje Izvješća o lokacijama i količinama odbačenog otpada, troškovima uklanjanja odbačenog otpada i provedbi mjera za njegovo uklanjanje i sprječavanje nastanka za 2018. godinu
6. Razno

Budući da nije bilo dopune dnevnog reda, predsjednik daje dnevni red na usvajanje.

**ZAKLJUČAK**

**Dnevni red se usvaja jednoglasno, sa 9 glasova za.**

TOČKA 1. USVAJANJE ZAPISNIKA 18. SJEDNICE VIJEĆA

**ZAKLJUČAK**

**Zapisnik sa 18. sjednice Vijeća usvaja se jednoglasno, sa 9 glasova za.**

TOČKA 2. POLUGODIŠNJE IZVJEŠĆE O RADU OPĆINSKE NAČELNICE ZA RAZDOBLJE OD 01. SRPNJA DO 31. PROSINCA

Vijećnici su primili na znanje polugodišnje izvješće o radu općinske načelnice za period od 01. srpnja do 31. prosinca.

TOČKA 3. USVAJANJE IZVJEŠĆA O STANJU ZAŠTITE OD POŽARA NA PODRUČJU OPĆINE ERNESTINOVO

**ZAKLJUČAK**

**Općinsko vijeće Općine Ernestinovo je usvojilo Izvješće o stanju zaštite od požara na područje Općine Ernestinovo.**

**Izvješće je usvojeno jednoglasno, sa 9 glasova za.**

TOČKA 4. IZVJEŠĆE O PROVEDBI PLANA GOSPODARENJA OTPADOM ZA OPĆINU ERNESTINOVO ZA 2018. GODINU

**ZAKLJUČAK**

**Općinska načelnica podnosi Izvješće o provedbi Plana gospodarenja otpadom za Općinu Ernestinovo za 2018. godinu.**

**Općinsko vijeće prima izvješće na znanje, o izvješću se ne glasuje.**

TOČKA 5. USVAJANJE IZVJEŠĆA O LOKACIJAMA I KOLIČINAMA ODBAČENOG OTPADA, TROŠKOVIMA UKLANJANJA ODBAČENOG OTPADA I PROVEDBI MJERA ZA NJEGOVO UKLANJANJE I SPRJEČAVANJE NASTANKA ZA 2018. GODINU

**ZAKLJUČAK**

**Općinska načelnica podnosi Izvješće o lokacijama i količinama odbačenog otpada te troškovima uklanjanja odbačenog otpada na području Općine Ernestinovo u 2018. godini.**

**Općinsko vijeće prima izvješće na znanje, o izvješću se ne glasuje.**

TOČKA 6. RAZNO

Ova točka je kao nepotrebna izostavljena.

Budući da drugih primjedbi i prijedloga nije bilo, predsjednik Vijeća zaključuje sjednicu u 18:40 sati.

Zapisničar: Ovjerovitelji zapisnika: Predsjednik Vijeća

Eva Vaci Ivica Pavić Krunoslav Dragičević

 Siniša Stražanac